EA ผุด 2 บริษัทย่อย “EA (BVI 1-2)” รุกลงทุนในประเทศไต้หวัน
EA ผุด 2 บริษัทย่อย "EA (BVI 1-2)" รุกลงทุนในประเทศไต้หวัน
7 มี.ค. 2562

บริษัท พลังงานบริสุทธิ์ จำกัด (มหาชน) หรือ EA เปิดเผยว่า บริษัทได้ทำการจัดตั้งบริษัทย่อยใหม่ จำนวน 2 บริษัท ประกอบด้วย 1. EA (BVI 1) Limited โดยมีทุนจดทะเบียน 30,000 เหรียญดอลลาร์สหรัฐ หรือ ประมาณ 949,248 บาท (อัตราแลกเปลี่ยน ณ วันที่ 28 กุมภาพันธ์ 2562 เท่ากับ 31.6416 บาท ต่อ 1 เหรียญดอลลาร์สหรัฐ) แบ่งเป็นหุ้นสามัญ 3,000 หุ้น มูลค่าหุ้นละ 10 เหรียญดอลลาร์สหรัฐฯ
2.EA (BVI 2) Limited โดยมีทุนจดทะเบียน 30,000 เหรียญดอลลาร์สหรัฐ หรือ ประมาณ 949,248 บาท (อัตราแลกเปลี่ยน ณ วันที่ 28 กุมภาพันธ์ 2562 เท่ากับ 31.6416 บาท ต่อ 1เหรียญดอลลาร์สหรัฐ) แบ่งเป็นหุ้นสามัญ 3,000 หุ้น มูลค่าหุ้นละ 10 เหรียญดอลลาร์สหรัฐฯ
โดยบริษัทฯ ถือหุ้นผ่านบริษัทย่อย ได้แก่ EA BVI Holding Limited ในสัดส่วน 100% ของทุนจดทะเบียน
สำหรับวัตถุประสงค์ในการจัดตั้งบริษัทย่อย เพื่อการลงทุนในไต้หวัน โดยมีแหล่งเงินทุนจากทุนหมุนเวียนของบริษัท